“บอร์ดสรรหา” เลื่อนวันแสดงวิสัยทัศน์ 6 แคนดิเดต ผู้ว่าฯ ธปท. ชี้ ต้องเช็กคุณสมบัติรอบคอบ!
“บอร์ดสรรหา” เลื่อนวันแสดงวิสัยทัศน์ 6 แคนดิเดต ผู้ว่าฯ ธปท. ชี้ ต้องเช็กคุณสมบัติให้รอบคอบ!
“บอร์ดสรรหา” เลื่อนวันแสดงวิสัยทัศน์ 6 แคนดิเดต ผู้ว่าฯ ธปท. ชี้ ต้องเช็กคุณสมบัติให้รอบคอบ!
17 ก.ค. 2563

นายรังสรรค์ ศรีวรศาสตร์ ประธานคณะกรรมการสรรหาผู้ว่าการธนาคารแห่งประเทศไทย (ธปท.) คนใหม่ เปิดเผยภายหลังประชุมคณะกรรมการฯ ว่า ที่ประชุมได้พิจารณาคุณสมบัติของผู้สมัครจำนวน 6 รายในเบื้องต้นแล้ว โดยพบว่ามีบางรายอาจมีคุณสมบัติไม่ครบถ้วนตามที่กำหนด จึงได้มอบหมายให้สำนักงานเศรษฐกิจการคลัง (สศค.) ในฐานะเลขานุการ ไปดำเนินการตรวจสอบก่อนจะนำกลับมาพิจารณาอีกครั้ง
ทั้งนี้ คณะกรรมการฯ จำเป็นต้องเลื่อนเวลาการแสดงวิสัยทัศน์ของผู้สมัครออกไปก่อน จากกำหนดเดิมในวันที่ 21 ก.ค.63 เพื่อให้เวลาฝ่ายเลขานุการได้ตรวจสอบคุณสมบัติของผู้สมัครทุกคนโดยละเอียด
อย่างไรก็ดี เชื่อว่ายังมีระยะเวลาในการพิจารณาอย่างเพียงพอ โดยไม่จำเป็นต้องเร่งรีบ เนื่องจากจะต้องรอเสนอรายชื่อให้ รมว.คลัง คนใหม่ได้พิจารณาด้วย
      “แม้ว่าจะช้าออกไป แต่ก็ไม่เร่งรีบอะไร เชื่อว่าจะพิจารณาสรรหาได้ทันภายในระยะเวลาที่กำหนด ซึ่งหลังจากที่คณะกรรมการพิจารณาคัดเลือกแล้ว ตามขั้นตอนจะต้องเสนอให้ รมว.คลังคนใหม่พิจารณาด้วย” นายรังสรรค์ ระบุ